# data[].attributes.body
Robin ja Onni

# data[].attributes.body
Kirjoita Billy Elliot -musikaalista teatterikritiikki

Pohdi, mikä näytelmässä oli erityisen hyvää ja miten musikaali oli toteutettu.
Mitkä ovat näytelmän kantavat teemat, mistä näytelmä kertoo ja mitä ajatuksia se sinussa herätti?
Mitä pidit lavastuksesta, puvustuksesta ja eri näyttelijöiden roolisuorituksista?
Miten tanssikoreografiat ja musikaalin kappaleet sopivat mielestäsi näytelmään?

Ohjeet opettajalle:
Opettaja voi halutessaan lähettää onnistuneita teatterikritiikkejä  sähköisesti osoitteeseen mari.omars@vaasa.fi

Osa kritiikeistä julkaistaan Vaasan kaupunginteatterin fb-sivuilla. Jaossa kirjoittajille on myös Billy Elliot- paitoja ja kangaskasseja!

# data[].attributes.body
Näyttelijä Oiva Nuojua

Kerro hieman itsestäsi

"Olen Oiva Nuojua ja kotoisin Oulusta. Olen 26-vuotias ja näyttelijänä nyt neljättä vuotta Vaasan kaupunginteatterissa. Teatterin lisäksi mielenkiinnon kohteisiini kuuluu kalastaminen ja urheilu."

Miten päädyit näyttelijäksi?

"Harrastin musiikkia ja olin musiikkipainotteisessa lukiossa, jossa tehtiin koulumusikaali johon muutama kaveri haki mukaan ja sai innostettua minutkin hakemaan. Sitä koulumusikaalia tehdessä tuli tieto, että Oulun kaupunginteatterissa tehdään West side story- niminen iso musikaali johon haettiin paljon oululaisia nuoria lavalle näyttelemään, tanssimaan ja laulamaan. Koulumusikaalia tehdessä innostus alaa kohtaan oli herännyt ja kun pääsin mukaan Westikseen koin että tätä haluan tehdä työkseni."

Näyttelet Billy Elliotissa Billyn isoveljeä Tonya, millaista musikaalin tekeminen on ollut?

"Hauskaa! Nautin musikaalissa eniten siitä, että siinä on vahvoja sanomia ja teemoja. Muun muassa työväen oikeudet ja erilaisuuden hyväksyminen.
Kivaa on ollut myös tehdä töitä lasten kanssa ja nähdä se heidän kasvu ensimmäisten harjoitusten ja tämän hetken välillä. Voisi sanoa, että heistä on tullut varsinaisia tähtinäyttelijöitä! Ja näin lyhyessä ajassa!"

Minkä ohjeen antaisit nuorille, jotka haluavat teatterialalle?

"Tekemällä oppii, on ainakin ollut oma mottoni. Menkää rohkeasti mukaan harrastajateatteriin tai nuorisoteatteriin. Kannattaa myös pitää silmät auki ammattiteattereiden casting-ilmoituksien kanssa; aina välillä haetaan nuoria ja lapsia mukaan produktioihin. Billy Elliot isona esimerkkinä tästä. Todella tärkeää on myös käydä paljon teatterissa katsomassa erilaisia esityksiä. Tärkeää on myös olla utelias ja kiinnostunut kaikenlaisista asioista ja harrastaa monipuolisesti eri asioita, laidasta laitaan.

Terveisesi Vaasan koululaisille :)

"Hauskaa kevättä ja toivottavasti nähdään teatterissa!"

Kiitos Oiva!

Kuva: Linus Lindholm

# data[].attributes.body
Opettajalla on mahdollisuus tilata käyttöönsä kahden kohtauksen tekstitiedostot sähköpostitse Vaasan kaupunginteatterin myyntipäällikkö Mari Omarsilta.

Kohtaukset:

* Nyrkkeilukohtaus
* Itseilmaisua

Tilaukset:
mari.omars@vaasa.fi

Kuva: Linus Lindholm

# data[].attributes.body
Täältä pääset teatterin sivuille näkemään mm. musikaalin työryhmän, esityskalenterin sekä kuvia näytelmästä.

# data[].attributes.attachment_link.description
Vauhdikkaan musikaalin tapahtumat sijoittuvat 1980-luvulle englantilaiseen kaivoskaupunkiin. Billy on äiditön kaivostyöläisen poika, joka vaihtaa salaa nyrkkeilyharjoitukset balettitunneiksi ja haaveilee tanssijan urasta. Tanssivaa poikaa ei noilla kulmilla heti sulateta, mutta Billyn unelmasta muodostuu viimein koko työläisyhteisön toivon symboli.

# data[].attributes.attachment_link.description
BILLY ELLIOT Maailmanlaajuisen menestyksen saavuttaneen Billy Elliot -musikaalin pohjana on Lee Hallin käsikirjoitus Stephen Daldryn ohjaamaan elokuvaan Billy Elliot (2000). Unohtumattoman musikaalielämyksen Vaasassa takaavat Elton Johnin säveltämä upea musiikki, Jakob Höglundin suunnittelemat loistavat tanssikohtaukset sekä huumorilla höystetty, koskettava tarina. Musikaali on elämänmyönteinen ja inspiroiva tarina nuoren pojan taistelusta oman päämääränsä puolesta.